Balaton vatn í Ungverjalandi er margrómað fyrir fallegar strendur , líflega bæi og heillandi umhverfi og ekki að undra að vatnið og umhverfi þess sé einn vinsælasti ferðamannastaður landsins . Ferðin byrjar í tónlistarborginni Salzburg , einni af perlum Austurríkis . Borgina prýða ótal meistaraverk byggingarlistar og hér fæddist Mozart . Bærinn Balatonfüred stendur við hið undurfagra Balaton vatn en hann hefur frá fornu fari verið einn þekktasti heilsudvalarstaðurinn við vatnið og verður hann okkar aðalaðsetur . Boðið verður upp á glæsilegar skoðunarferðir , t.d. til höfuðborgarinnar Búdapest sem talin er með fallegustu borgum í Evrópu , og töfrandi siglingu á Balaton vatni yfir til borgarinnar Tihany . Þá verður farið til bæjarins Hévíz en þar er að finna stærstu heilsulind í heimi og þekktan fornan hver . Góður tími gefst til að slaka á og eiga notalegar stundir á þessum dýrðlega stað , Balatonfüred , kynnast menningu og mannlífi Ungverja ásamt því að upplifa ungverskt þjóðdansakvöld . Eftir ánægjulega daga verður ekið til bæjarins Passau í Þýskalandi þar sem við virðum fyrir okkur bæði fagrar byggingar og fjölskrúðugt mannlíf . En borgin er sögð státa af einu af sjö fallegustu borgarstæðum í heimi og setja árnar Inn , Ilz og Dóná einstakan svip á hana . 12. ágúst | Flug til München & Salzburg í Austurríki Brottför frá Keflavík kl. 7:20 . Mæting í Leifsstöð í síðasta lagi 2,5 klst. fyrir brottför . Lending í München kl. 13:05 að staðartíma . Þaðan verður ekið til tónlistarborgarinnar Salzburg sem er ein af perlum Austurríkis . Gist þar í 2 nætur . 13. ágúst | Skemmtilegur dagur í Salzburg Við hefjum daginn á skoðunarferð um þessa dýrðlegu borg Salzburg , en hún er þekktust sem fæðingarborg Mozarts og fyrir mikilfenglegar byggingar í barokkstíl . 14. ágúst | Balatonfüred & Balatonvatn Við höldum för okkar áfram og ökum fagra leið til bæjarins Balatonfüred sem stendur við hið dásamlega Balatonvatn . Þessi sólríki bær hefur frá fornu fari verið einn þekktasti heilsudvalarstaðurinn við vatnið og er mjög huggulegur . Hér verður gist í 6 nætur á góðu hóteli á bökkum vatnsins . 15. ágúst | Dagur í Balatonfüred Að loknum morgunverði förum við fótgangandi í kynnisferð um Balatonfüred sem er líflegur sumarleyfisbær . Við könnum umhverfið saman en síðan er frjáls tími . Upplagt er að nýta aðstöðu hótelsins sem stendur á vatnsbakkanum , með legustóla til reiðu á grasflötinni og útisundlaug . Vel búin heilsulind er á hótelinu með nokkrar sundlaugar , eimbað , sauna , saltbað og líkamsræktaraðstöðu . 16. ágúst | Töfrandi dagur í Búdapest Dagsferð til Búdapest , sem er oft nefnd perla Dónár og telst ein fallegasta borg í Evrópu . Borgarhlutarnir tveir , borgarhverfið Buda og hallarhverfið Pest , sem Dóná skilur að eru tengdir saman með fjölda voldugra og fallegra brúa sem setja svo sannarlega svip sinn á borgina . Við byrjum á skoðunarferð , ökum upp á Gellért hæðina að hallarhverfinu og virðum fyrir okkur Matthíasarkirkjuna , fiskimannaturnana Halászbástya og hrífumst að heillandi útsýninu yfir borgina . Sömuleiðis lítum við mikilfenglegt þinghúsið sem stendur á bökkum Dónár , dáumst að glæsilegum barrokkbyggingum borgarinnar og komum að Hetjutorginu fræga . Að skoðunarferðinni lokinni gefst hverjum og einum tækifæri á að skoða mannlíf borgarinnar á eigin vegum . 17. ágúst | Tihany & frjáls dagur Að loknum morgunverði förum við til bæjarins Tihany . Hér er mikil hefð fyrir dúkasaumi og húsfreyjur bjóða dúka til sölu við heimili sín . Þegar við höfum skoðað nægju okkar og fengið okkur hádegishressingu , tökum við ferjuna aftur til Balatonfüred og nýtum dreggjar dagsins til að skoða og njóta á eigin vegum . Um kvöldið munum við taka þátt í mikilli gleði , snæða kvöldverð og njóta sýningar á ungverskum þjóðdönsum . Í dag ætlum við að aka til smábæjarins Hévíz , sem staðsettur er við vesturenda Balatonvatnsins . Þar skoðum við stærsta náttúrubað í heimi , sem er eins og gefur að skilja , einstaklega vinsæll ferðamannastaður . 20. ágúst | Passau í Þýskalandi Við kveðjum Balatonfüred eftir yndislega daga og nú verður ekið til Passau , sem er við ármót Dónár , Inn og Ilz í Bæjaralandi . Árnar þrjár setja fallegan svip á borgina , en borgin er sögð státa af einu af sjö fallegustu borgarstæðum í heimi . Hér verður gist í 2 nætur á góðu hóteli . 21. ágúst | Dagur í Passau & frjáls tími Ágætt er að taka það rólega í morgunsárið , jafna sig aðeins eftir ökuferð gærdagsins en svo höldum við í stutta skoðunarferð um Passau . Við röltum um borgina í rólegheitunum og virðum fyrir okkur fagrar byggingar og fjölskrúðugt mannlífið . Þegar nálgast fer hádegið göngum við til móts við fagra orgeltóna , en í Stephansdom dómkirkjunni eru dag hvern haldnir stuttir hádegistónleikar á eitt stærsta orgel í heimi . Upplagt er að staldra við og hlýða á magnaðan orgelleikinn . Að skoðunarferðinni lokinni er hverjum og einum frjálst að skipuleggja tíma sinn eftir eigin hentisemi . Áhugasamir geta t.d. farið í skemmtilega siglingu um borgina eftir Dóná og að ármótum ánna þriggja . 22. ágúst | Heimferð frá München Nú er komið að heimferð eftir þessa yndislegu ferð . Ekið verður á flugvöllinn í München , brottför er þaðan kl. 17:25 og áætluð lending í Keflavík kl. 19:20 að staðartíma .